2018. gada 28. martā Rīkojums Nr. 132

Rīgā (prot. Nr. 17 30. §)

**Par valstij piekrītošā dzīvokļa īpašuma Nr. 14 Saulkalnes ielā 16, Rīgā, nodošanu Rīgas pilsētas pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu Valsts ieņēmumu dienestam bez atlīdzības nodot Rīgas pilsētas pašvaldības īpašumā valstij piekrītošo dzīvokļa īpašumu (nekustamā īpašuma kadastra Nr. 0100 374 1826) – dzīvokli Nr. 14 (telpu grupas kadastra apzīmējums 0100 074 2064 001 014) – Saulkalnes ielā 16, Rīgā (turpmāk – dzīvokļa īpašums), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Rīgas pilsētas pašvaldībai dzīvokļa īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Pilnvarot Rīgas pilsētas pašvaldību parakstīt nostiprinājuma lūgumu par dzīvokļa īpašuma ierakstīšanu zemesgrāmatā uz valsts vārda, kā arī veikt citas nepieciešamās darbības attiecīgā dzīvokļa īpašuma ierakstīšanai zemesgrāmatā.

4. Rīgas pilsētas pašvaldībai, nostiprinot zemesgrāmatā īpašuma tiesības uz dzīvokļa īpašumu:

4.1. dzīvokļa īpašumu ierakstīt zemesgrāmatā uz valsts vārda vienlaikus ar Rīgas pilsētas pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Rīgas pilsētas pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents,

veselības ministra

pienākumu izpildītājs Māris Kučinskis

Vides aizsardzības un

reģionālās attīstības ministrs Kaspars Gerhards